[{"text_idx": "#000000", "text": "Wedi diweddglo cyffrous i hanner cynta\u2019r tymor, bydd sylw Sgorio yn troi at y ras am y bencampwriaeth \u2013 gyda\u2019r Gymdeithas Be\u0302l-droed, S4C a Sgorio yn cadarnhau rhestr gemau byw dros yr wythnosau nesaf."}, {"text_idx": "#000001", "text": "Ar o\u0302l diweddglo dramatig i hanner cynta\u2019r tymor, gyda Phen-y-bont a Chaernarfon yn sicrhau eu lle yn y Chwech Uchaf \u2013 bydd sylw camera\u0302u Sgoirio yn troi at y ras am y bencampwriaeth yn eu cyfres o gemau byw nesaf."}, {"text_idx": "#000002", "text": "Fel yr hanner cyntaf o\u2019r tymor, bydd cyfres o gemau canol wythnos yn cael eu darlledu yn fyw ar-lein (Facebook a Youtube), gyda gemau ar y Sadwrn yn cael eu darlledu ar S4C ac ar Facebook a Youtube."}, {"text_idx": "#000003", "text": "Bydd camera\u0302u Sgorio yn teithio i Faes Tegid ar ddydd Sadwrn 10 Ebrill ar gyfer y ge\u0302m fyw gyntaf o ail hanner y tymor, gyda\u2019r Bala yn croesawu\u2019r Seintiau Newydd \u2013 3ydd v 2il yn y Cymru Premier."}]